pythainlp/thai_wikipedia_clean_20230101 huggingface dataset:
ป้ากบและดีนี่ทำทุกวิถีทางแม้กระทั่งแกล้งทำร้ายนางแบบคนอื่นให้เดินไม่ได้ เพื่อให้ดีนี่ได้ขึ้นเดินแบบ จนกระทั่งดีนี่สามารถไต่เต้าขึ้นมาเป็นนางแบบชื่อดังเป็นรองแต่เพียงดาวเท่านั้น เมื่อดีนี่พบว่าเพียงดาวรักอยู่กับโอม จึงคิดใช้โอมเป็นเครื่องมือทำลายเพียงดาว ดีนี่ปั่นหัวเพียงดาวด้วยการยั่วยวนโอม จนเพียงดาวหึงหวงและอาละวาดอยู่หลายครั้ง ทำให้ทุกคนเข้าใจว่าเพียงดาวเป็นคนเจ้าอารมณ์ไม่มีเหตุผล ส่วนดีนี่เป็นผู้ถูกทำร้าย เมื่อโอมต้องไปถ่ายแบบให้ดีนี่ที่ต่างจังหวัด ดีนี่ก็พยายามยั่วยวนโอม แต่เพียงดาวตามมาพบเสียก่อนจึงเข้าไปตบดีนี่ โอมตามมาห้ามเพียงดาวเอาไว้แต่เพียงดาวยอมไม่ได้กลับเลยแยกจากกัน ขากลับเพียงดาวทะเลาะกับโอมบนรถจนเกิดอุบัติเหตุรถคว่ำ
ความสัมพันธ์ของโอมและเพียงดาวเริ่มสั่นคลอน พอ ๆ กับชื่อเสียงที่กำลังตกต่ำ ดีนี่ฉวยโอกาสที่ตนเองได้ถ่ายแบบคู่เพียงดาว เอาเศษแก้วใส่ไว้ในรองเท้าตัวเอง และใส่ร้ายว่าเพียงดาวเป็นคนทำ จนทำให้เพียงดาวเป็นที่รังเกียจและโดนแบนจากคนทั้งวงการ ถึงแม้ดีนี่จะเอาชนะเพียงดาวในเรื่องการทำงานได้ แต่เธอไม่ยอมหยุด ดีนี่ตั้งใจจะแย่งโอมจากเพียงดาวให้ได้
ในวันเกิดโอม โอมทะเลาะกับเพียงดาวจนเกือบแตกหัก เพราะดีนี่ยุยง ดีนี่ฉวยโอกาสปลอบใจโอม จนโอมเผลอใจมีความสัมพันธ์กับดีนี่ ส่วนเพียงดาวก็เสียใจ คิดว่าโอมจะทิ้งตนไปจนจะฆ่าตัวตาย โชคดีที่แต้วกับอู๋มาช่วยไว้ได้ทัน ทางด้านโอมเมื่อรู้ว่าเพียงดาวจะฆ่าตัวตายก็กลับมาหาเพียงดาว ทำให้ดีนี่ยิ่งแค้น และยุให้ อาม น้องชายของโอมให้เกลียดเพียงดาว อามหลงรักดีนี่จึงยอมทำตามทุกอย่าง โดยที่ไม่รู้เลยว่า ฝ้าย เพื่อนสนิทแอบรักตนเอง
ขณะเดียวกัน ณัฐ ดีไซน์เนอร์ชื่อดังมาเปิดการแสดงแฟชั่นที่เมืองไทย ณัฐเสนอให้เพียงดาวกลับมาเดินแบบ แต่ในขณะที่เพียงดาวจะเดินแบบดีนี่กลับพูดจายั่วยุเพียงดาว และเปิดเผยว่าตนมีความสัมพันธ์กับโอม เพียงดาวผิดหวังทั้งเรื่องงานและความรักจนคุ้มคลั่งควบคุมสติไม่อยู่จนอู๋กับแต้วต้องพาเพียงดาวส่งโรงพยาบาล ดีนี่หลอกโอมว่าตั้งท้องโอมจึงยอมจำใจแต่งงานกับดีนี่
ยิ่งใกล้วันแต่งงาน โอมกลับยิ่งเศร้าซึม ซังกะตาย ดีนี่เห็นอาการของโอมก็รู้ว่าโอมยังคิดถึงเพียงดาวอยู่ ดีนี่มาต่อว่าโอมจนทั้งคู่มีปากเสียงกัน โอมบอกดีนี่ว่าที่ตนต้องแต่งงานกับดีนี่ก็เพราะเป็นความรับผิดชอบ ไม่ใช่ความรัก ดีนี่ยิ่งแค้นและเกลียดชังเพียงดาว ทันใดนั้นอาร์มไปคุยกับดี่นี่แต่อาร์มโง่ต้องหนีไปคอยฝ้ายที่ฟุตบาทแต่กลับถูกรถชนจนครอบครัวเสียใจ
ในงานศพอาร์ม เพียงดาวขู่คนโน้นคนนี้ แม่ไม่ให้อภัยเพียงดาวเรื่องแต่งงาน
ขณะที่ดีนี่เตรียมพร้อมจัดงานแต่งงานกับโอม พร้อมกับเขี่ยป้ากบทิ้ง และเลือก นิค มาเป็นผู้จัดการส่วนตัวคนใหม่ ป้ากบรู้เรื่องเข้าก็ไม่ยอมตามไปโวยวายอาละวาดพี่นิคที่บ้านพี่นิค แล้วดีนี่บอกให้หยุด เมื่อดีนี่กับนิคถึงกองถ่ายละคร ป้ากบตามไปหาดีนี่ที่กองถ่ายละคร ดีนี่เสนอเงินให้ป้ากบและขอให้ป้ากบจากกันด้วยดี ป้ากบโวยวายลั่นจนนักข่าวที่อยู่แถวนั้นสนใจ ดีนี่เกรงว่าเรื่องที่ตนเนรคุณป้ากบจะหลุดออกไปถึงหูนักข่าว จึงแกล้งยั่วป้ากบ โดยบอกว่าป้ากบเป็นเพียงนั่งร้านที่เมื่อสร้างตึกเสร็จแล้วก็ต้องรื้อทิ้ง ป้ากบสติแตกตรงเข้าตบดีนี่ นักข่าวกรูกันเข้าไปถ่ายภาพ ดีนี่ได้โอกาสจึงบีบน้ำตาและให้พีนิคช่วยดีนี่บอกว่าป้ากบโกงเงินค่าตัวและตามมาตบตีตน ป้ากบอึ้ง
ทางด้านเพียงดาว อาการพ้นขีดอันตราย แต่หมอบอกว่า เพียงดาวมีอาการป่วยทางใจ เศร้าซึม ไม่ยอมพูดกับใคร หมอกำชับแต้วและอู๋ว่า อย่าให้เพียงดาวได้รับความกระทบกระเทือนทางจิตใจ แต้วและอู๋จึงตกลงใจที่จะไม่บอกเรื่องที่โอมแต่งงานกับดีนี่ให้เพียงดาวรู้
ดีนี่แอบมาหาเพียงดาวที่โรงพยาบาลและบอกเพียงดาวว่าตนกำลังจะแต่งงานกับโอม เพียงดาวไม่เชื่อ ดีนี่จึงเอาการ์ดแต่งงานให้ดูและบอกให้เพียงดาวตัดใจ เพราะตอนนี้ตนท้องกับโอมแล้ว เพียงดาวสติแตกกรี๊ดลั่น ดีนี่แอบหลบออกไปจากโรงพยาบาล
วันงานแต่งงานของดีนี่และโอม เพียงดาวยิ่งอาการทรุดหนัก แต้วกับอู๋เป็นห่วงมาก แต่จำใจต้องไปร่วมงานแต่งดีนี่และโอมเพียงดาวอยู่กับป้านุชที่โรงพยาบาล เพียงดาววางแผนใช้ให้ป้านุชไปซื้อส้ม ป้านุชดีใจมากคิดว่าเพียงดาวอาการดีขึ้นแล้ว จึงรีบออกไปซื้อผลไม้ตามคำขอ แต่พอคล้อยหลังป้านุชไปเพียงดาวกลับหนีออกจากโรงพยาบาล ไปยังสตูดิโอที่เคยสร้างไว้กับโอม เพียงดาวมองสตูดิโอที่กลับกลายเป็นเพียงซากความฝันของเธอและโอม เพียงดาวยิ่งคุ้มคลั่งหนัก คว้ามีดได้แล้วขึ้นรถมุ่งไปยังงานแต่งของโอมและดีนี่
ที่งานแต่งงาน ป้ากบพยายามที่จะเข้ามาป่วนงานแต่ง แต่ถูกยามลากออกไป ป้ากบแค้นสุดๆ แต่แล้วก็ต้องตกใจเมื่อเห็นเพียงดาวเดินเข้าไปในงานแต่ง ป้ากบจะตาม แต่ถูกยามขัดขวางไว้
ทางด้านของโอมและดีนี่ที่แต่งตัวเสร็จกำลังจะลงมาที่จัดงาน ดีนี่กลับลืมต่างหูจึงบอกให้ทุกคนลงไปก่อน แต่เมื่อดีนี่กลับมาใส่ต่างหูเกือบจะเสร็จแล้วกำลังจะลงไปกลับถูกเพียงดาวขวางทางไว้ เพียงดาวชักมีดขึ้นมา ดีนี่ตกใจกลัวแต่พยายามเกลี้ยกล่อมจนเพียงดาวเผลอ ดีนี่พุ่งเข้าใส่จนมีดหล่น ทั้งสองคนพยายามที่จะแย่งมีดกัน
แต้วและอู๋มาเอาของที่ลานจอดรถ ป้ากบเข้าไปบอกว่าเพียงดาวอยู่ที่งาน ทั้งสองคนตกใจมากรีบเข้าไปบอกโอม โอมนึกถึงดีนี่ที่ยังไม่ลงมาจาห้องแต่งตัวสักทีจึงรีบไปตามดีนี่
เพียงดาวกับดีนี่แย่งมีดกัน ดีนี่แย่งมีดมาได้ ดีนี่ด่าเพียงดาวว่ามีดีอะไร โอมถึงยังรักเพียงดาว ไม่เลิกรา เพียงดาวมีดีอะไร ขนาดดีนี่โกหกว่าท้องกับโอม โอมก็ยังรักเพียงดาว ไม่รักดีนี่ โอมเข้ามาได้ยินพอดีจึงถามดีนี่ว่าโกหกใช่ไหม ดีนี่ตอบว่า ไม่ได้โกหกแต่โอมรู้อีกด้านหนึ่งว่าดีนี่ตบตีเพียงดาว โอมเลยขว้างของแล้วต่อว่าดีนี่และยกเลิกงานแต่งงาน ดีนี่ทิ้งมีดแล้วเข้าไปกอดขอร้องโอม ทำให้เพียงดาวสติแตกคว้ามีดไล่แทงดีนี่ โอมพยายามห้ามเพียงดาวและดีนี่ แต่มีดกลับพลาดไปโดนโอมจนเสียชีวิต เพียงดาวและดีนี่ตกใจและเสียใจมาก
เพียงดาวถูกตำรวจจับในข้อหาฆ่าคนตาย ก่อนจะกลายเป็นคนเสียสติรักษาตัวอยู่ที่โรงพยาบาล
ส่วนดีนี่ไปให้สัมภาษณ์ในรายการบันเทิง แต่ถูกป้ากบตามมาแฉความเลวร้ายและดุจนหมดเปลือก ดีนี่พยายามบีบน้ำตาเพื่อเรียกคะแนนสงสารและทำตัวเป็นเหยื่อ ทำให้ป้ากบโกรธจนสติแตกคว้าน้ำมันมาราดดีนี่ก่อนจะจุดไฟคลอกดีนี่จนเสียโฉมและหมดอนาคตในวงการแฟชั่นจากนั้นป้ากบติดคุก ขณะที่ดีนี่อยู่โรงพยาบาลพี่นิคเอาเอกสารยกเลิกสัญญาให้ดีนี่เซ็นแต่ดีนี่ไม่ยอมเซ็นและไม่รับความจริง พี่นิคเลยทิ้งดีนี่ไป ทำให้ดีนี่แค้นใจมากดีนี่เลยโมโหฉีกขว้างเอกสารทิ้งพื้นและด้วยความที่ไม่อยากอยู่โรงพยาบาล ดีนี่เลยแอบหนีออกจากโรงพยาบาลแต่ก็ถูกนักข่าวที่ดักรอดีนี่อยู่มารุมสัมภาษณ์พร้อมกับเผยใบหน้าเสียโฉมจนดีนี่รับไม่ได้
1 ปีผ่านไป เพียงดาวไปปฏิบัติธรรมจนสภาพจิตใจกลับมาเป็นดีขึ้นจนหายเป็นปกติ ส่วนดีนี่กลับกลายเป็นคนเสียสติต้องรักษาตัวที่โรงพยาบาล
ทางด้านเพียงดาวก็กลับมาทำงานในวงการนางแบบอีกครั้ง โดยได้ร่วมงานกับจาจ้า นางแบบรุ่นน้องซึ่งจาจ้าได้บอกว่าตนอยากเป็นนางแบบที่มีชื่อเสียงแบบเพียงดาวให้ได้ แต่เพราะคำพูดของจาจ้า ทำให้เพียงดาวตกใจมากเพราะดีนี่เคยพูดแบบนี้กับเพียงดาว แต่เพียงดาวได้สอนจาจ้าให้ระมัดระวังในการใช้ชีวิตในวงการนางแบบ
เข้าชิงทั้งหมด 4 สาขารางวัล ดังนี้
ได้รับทั้งหมด 2 สาขารางวัล ดังนี้
กีฬาเยาวชนแห่งชาติ
อัครมุขนายกกิตติคุณ
หน่วยเสียง
หน่วยเสียง  เป็นองค์ประกอบพื้นฐานของภาษาพูด สมาคมสัทศาสตร์สากลนิยามหน่วยเสียงว่าหมายถึง "ส่วนที่เล็กที่สุดของเสียงที่ใช้เพื่อสร้างความหมายต่าง ๆ เมื่อเปล่งเสียงออกมา"
ในทางภาษาศาสตร์ยังมีทรรศนะแตกต่างกันว่าหน่วยเสียงเป็นอย่างไรแน่ และภาษาจำแนกออกเป็นหน่วยเสียงได้อย่างไร แต่โดยทั่วไปจะเข้าใจอย่างกว้าง ๆ ร่วมกันว่าหน่วยเสียงเป็นภาวะนามธรรมของชุดเสียงพูดที่ถือว่ามีลักษณะเหมือนกันในภาษานั้น ๆ ตัวอย่างเช่นในภาษาอังกฤษ "k" ในคำ "kit" และ "skill" ออกเสียงต่างกัน แต่ผู้พูดภาษาอังกฤษรับรู้ว่าเป็นเสียงเดียวกัน ดังนั้น "k" ในคำทั้งสองจึงเป็นสมาชิกของหน่วยเสียงเดียวกันคือ กรณีเสียงพูดต่างกันแต่ใช้หน่วยเสียงเดียวกันนี้เรียกว่าหน่วยเสียงย่อย ดังนั้นจึงถือว่าหน่วยเสียงเป็นตัวแสดงคำต่าง ๆ ออกมา
การศึกษาระบบหน่วยเสียงถือเป็นประเด็นศึกษาหลักของสัทวิทยาซึ่งเป็นสาขาหนึ่งของภาษาศาสตร์
นามธรรม
สมเด็จพระเจ้าเอ็ดมันด์ที่ 2 แห่งอังกฤษ
สมเด็จพระเจ้าเอ็ดเวิร์ดที่ 2 แห่งอังกฤษ
สมเด็จพระเจ้าวิลเลียมที่ 2 แห่งอังกฤษ
สมเด็จพระเจ้าเอ็ดเวิร์ดที่ 3 แห่งอังกฤษ
สมเด็จพระเจ้าเฮนรีที่ 4 แห่งอังกฤษ
สมเด็จพระเจ้าเฮนรีที่ 5 แห่งอังกฤษ
สมเด็จพระเจ้าเฮนรีที่ 6 แห่งอังกฤษ
สมัย เจริญช่าง
นายสมัย เจริญช่าง เป็นอดีตสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์หลายสมัย และอดีตประธานคณะกรรมาธิการสวัสดิการสังคม สภาผู้แทนราษฎรไทย ชุดที่ 23 ได้รับเลือกตั้งเป็น ส.ส.สมัยแรก ในปี พ.ศ. 2538
นายสมัย เจริญช่าง เกิดเมื่อวันที่ 18 มกราคม พ.ศ. 2498 สำเร็จการศึกษาระดับปริญญาตรี ครุศาสตรบัณฑิต สาขาสังคมวิทยา จากวิทยาลัยครูฉะเชิงเทรา และปริญญาโทพัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์
นายสมัย ได้รับเลือกตั้งเป็นสมาชิกสภาผู้แทนราษฎร กรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เป็นสมัยแรก ในสังกัดพรรคประชาธิปัตย์ และได้รับเลือกตั้งอีกครั้งในปี พ.ศ. 2539 ต่อมาในปี พ.ศ. 2549 ได้รับเลือกตั้งเป็นสมาชิกวุฒิสภา กรุงเทพมหานคร ซึ่งต้องพ้นจากตำแหน่งในการรัฐประหารในประเทศไทย พ.ศ. 2549 จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร เป็นสมัยที่ 3
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายสมัย ได้ลงสมัครรับเลือกตั้งอีกครั้ง แต่ไม่ได้รับเลือกตั้ง โดยแพ้ให้กับนายจิรายุ ห่วงทรัพย์ จากพรรคเพื่อไทย และในการเลือกตั้งปี 2562 นายสมัยไม่ได้ลงเลือกตั้งเนื่องจากประกาศลาออกจากพรรคประชาธิปัตย์ หลังจากอยู่กับพรรคมายาวนานถึง 34 ปี เนื่องจากไม่พอใจการคัดเลือกผู้สมัคร ส.ส.ในเขตกรุงเทพมหานคร ต่อมาได้เข้าร่วมงานกับพรรคกล้า ของกรณี จาติกวณิช โดยรับตำแหน่งประธานคณะกรรมการจริยธรรมพรรค
งานด้านศาสนา.
นายสมัย เจริญช่าง เป็นนักวิชาการด้านศาสนาอิสลาม และได้รับแต่งตั้งเป็นรองประธานคณะกรรมการกลางอิสลามแห่งประเทศไทย และในปี พ.ศ. 2554 ได้รับแต่งตั้งเป็นตัวแทนในสภาการศึกษา นอกจากนี้ ยังดำรงตำแหน่งทางสังคมอีกหลายตำแหน่ง เช่น หัวหน้าคณะผู้ประสานงานมัสยิดในกรุงเทพมหานคร กรรมการอิสลามประจำกรุงเทพมหานคร และนายกสมาคมโรงเรียนเตรียมอุดมศึกษาสุวินทวงศ์
วิทยาลัยครูกาญจนบุรี
ทีวายอาร์
ทีวายอาร์  เป็นสตูดิโออัลบั้มที่ 15 ของวงเฮฟวีเมทัล วงแบล็ค ซับบาธ วางขายในเดือน สิงหาคม 1990 โดยค่าย I.R.S. Records ชื่ออัลบั้มนี้ได้รับแรงบันดาลใจมาจาก เทพปกรณัมนอร์ส จึงทำให้ผู้ฟังคิดว่านี้เป็นเพลงที่เกี่ยวกับเทพ แต่ว่า มือเบสของวงกล่าวว่าทุกเพลงไม่มีความเกี่ยวข้องกับตำนานเทพเลย
บริษัท แอดวานซ์อินโฟร์เซอร์วิส จำกัด (มหาชน)
แอดวานซ์ อินโฟ เซอร์วิส
เทียนจินแอร์ไลน์
เทียนจินแอร์ไลน์ (จีน : 天津航空)(เดิมคือ แกรนด์ไชน่าเอ็กเพรสส์แอร์) เป็นสายการบินท้องถิ่นในประเทศจีน มีสำนักงานอยู่ที่เมืองเทียนจิน ประเทศจีน ให้บริการเที่ยวบินผู้โดยสารและส่งสินค้าจากท่าอากาศยานนานาชาติเทียนจินปินไห่สู่ท่าอากาศยานอื่นในประเทศจีน
ในปี 2012, สายการบินมีฝูงบินอายุเฉลี่ย 0.5 ปี:
สมเด็จพระมหากษัตริยานีสีสุวัตถิ์มุนีวงศ์ กุสุมะนารีรัตน์สิรีวัฒนา
สมเด็จพระมหากษัตริยานี สีสุวัตถิ์ มุนีวงศ์ กุสุมะ นารีรัตน์ สิรีวัฒนา (; 9 เมษายน พ.ศ. 2447 — 27 เมษายน พ.ศ. 2518) พระราชธิดาในพระบาทสมเด็จพระสีสุวัตถิ์ มุนีวงศ์ ที่ต่อมาได้รับราชการฝ่ายในเป็นพระอัครมเหสีในพระบาทสมเด็จพระนโรดม สุรามฤต และได้เป็นพระราชชนนีในพระบาทสมเด็จพระนโรดม สีหนุ หลังการสวรรคตของพระราชสวามี
สมเด็จพระมหากษัตริยานีสีสุวัตถิ์มุนีวงศ์ กุสุมะนารีรัตน์สิรีวัฒนา พระราชสมภพเมื่อวันที่ 9 เมษายน พ.ศ. 2447 เป็นพระราชธิดาในพระบาทสมเด็จพระสีสุวัตถิ์ มุนีวงศ์ กับหม่อมเจ้านโรดม กานวิมาน นรลักข์เทวี  ขณะมีพระชนมายุ 16 พรรษา ได้เสกสมรสกับหม่อมเจ้านโรดม สุรามฤตเมื่อปี พ.ศ. 2463 ทั้งสองมีพระโอรสเพียงคนเดียวคือ หม่อมราชวงศ์นโรดม สีหนุ
ครั้นในกาลต่อมาหม่อมราชวงศ์นโรดม สีหนุ ได้รับการเลือกจากฝรั่งเศสให้สืบราชบัลลังก์ต่อจากพระบาทสมเด็จพระสีสุวัตถิ์ มุนีวงศ์ แทนสมเด็จกรมพระสีสุวัตถิ์ มุนีเรศพระเชษฐาของพระองค์ ซึ่งเป็นทายาทผู้มีสิทธิโดยตรง แต่ในปี พ.ศ. 2498 พระบาทสมเด็จพระนโรดม สีหนุได้สละราชสมบัติแก่พระราชบิดาที่ต่อมาคือพระบาทสมเด็จพระนโรดม สุรามฤต เพราะทรงตั้งพระทัยที่จะเป็นนักการเมือง การสละราชสมบัติครานั้นพระนางกุสุมะและพระราชสวามีทรงกันแสงอย่างหนัก ครั้นพระบาทสมเด็จพระนโรดม สุรามฤตเสด็จสวรรคตในปี พ.ศ. 2503 พระบาทสมเด็จพระนโรดม สีหนุจึงเป็นประมุขแห่งรัฐสืบมา (แต่มิใช่ในฐานะพระมหาษัตริย์)
ล่วงในปี พ.ศ 2513 สมาชิกสภาแห่งชาติที่วางแผนโดยหม่อมราชวงศ์สีสุวัตถิ์ สิริมตะ ที่ลงมติถอดถอนพระบาทสมเด็จพระนโรดม สีหนุจากประมุขแห่งรัฐที่ขณะนั้นยังเสด็จเยือนต่างประเทศ โดยมีลอน นอลลงนามถอดถอนก่อนสถาปนาสาธารณรัฐเขมรขึ้น หลังจากนั้นได้เกิดเหตุการณ์เขมรแดง​ยึดกรุง​พนมเปญ เมื่อเดือนเมษายน พ.ศ. 2518 ที่เกิดการสังหารเชื้อพระวงศ์และราษฎรกัมพูชาจำนวนมาก ส่งผลให้สมเด็จพระมหากษัตริยานีสีสุวัตถิ์มุนีวงศ์ กุสุมะนารีรัตน์สิรีวัฒนา เสด็จลี้ภัยออกจากกัมพูชา ก่อนเสด็จสวรรคตเมื่อวันที่ 27 เมษายนปีเดียวกัน ณ ปักกิ่ง ประเทศจีน ขณะมีพระชนมายุ 71 พรรษา
ความสนพระทัย.
ช่วงปี พ.ศ. 2483 พระองค์ได้อุปถัมภ์ระบำเทพอัปสรขึ้นใหม่ โดยมีพระราชนัดดาพระองค์ใหญ่คือสมเด็จพระเรียมนโรดม บุปผาเทวี เป็นตัวชูโรง และเป็นนางรำที่มีชื่อเสียง
ชินจังจอมแก่น
โรงเรียนการเรือนพระนคร
ฟุตบอลทีมชาติโปแลนด์
ฟุตบอลทีมชาติโปแลนด์  เป็นทีมฟุตบอลประจำประเทศโปแลนด์ ภายใต้การดูและของสมาคมฟุตบอลโปแลนด์ ผู้ดูแลกิจการฟุตบอลของโปแลนด์ มีสนามกีฬาเหย้าคือ สนามกีฬาแห่งชาติวอร์ซอ
ประวัติของทีม.
ฟุตบอลทีมชาติโปแลนด์ ก่อตั้งขึ้นเมื่อวันที่ 20 ธันวาคม ค.ศ. 1919 เคยทำผลงานดีสุดด้วยการคว้าอันดับ 3 ในศึกฟุตบอลโลก 1974 และ 1982 รวมทั้งคว้าเหรียญทองในกีฬาโอลิมปิกเกมส์ 1972 ส่วนในศึก ยูโร เพิ่งมีโอกาสเข้าเล่นรอบสุดท้ายครั้งแรกเมื่อปี 2008 แต่ก็ต้องร่วงตกรอบแรก ขณะที่การเข้าร่วมทำศึก ยูโร 2012 ไม่ต้องลงเล่นในรอบคัดเลือก เพราะได้เล่นรอบสุดท้ายโดยอัตโนมัติในฐานะชาติเจ้าภาพร่วม แต่ก็ลงสนามเตรียมความพร้อมมาอย่างต่อเนื่อง และสามารถเอาชนะทีมแกร่งอย่าง ไอวอรี่โคสต์, นอร์เวย์ และอาร์เจนตินา ได้ในเกมอุ่นเครื่อง รวมทั้งเสมอกับเยอรมัน และกรีซ แต่ก็ไม่มีความคงเส้นคงวา เมื่อแพ้ทีมรองบ่อนอย่าง ลิทัวเนีย 0-2
ผู้เล่นต่อไปนี้มีรายชื่ออยู้ในการแข่งขันฟุตบอลโลก 2022 ที่ประเทศกาตาร์ ซึ่งประกาศเมื่อวันที่ 10 พฤศจิกายน ค.ศ. 2022
"ได้รับการยอมรับจากสมาคมฟุตบอลโปแลนด์"
ไพโรจน์ เครือรัตน์
นายไพโรจน์ เครือรัตน์ อดีตรัฐมนตรีช่วยว่าการกระทรวงศึกษาธิการ ในรัฐบาลของพลเอก สุจินดา คราประยูร และอดีตสมาชิกสภาผู้แทนราษฎร จังหวัดศรีสะเกษ 5 สมัย ได้รับเลือกตั้งครั้งแรกในการเลือกตั้ง พ.ศ. 2522 ในสังกัดพรรคชาติไทย
นายไพโรจน์ เครือรัตน์ เกิดเมื่อวันที่ 4 กันยายน พ.ศ. 2466ที่อำเภอหนองแค จังหวัดสระบุรี เป็นบุตรคนที่ 11 ของนายภู กับนางนกแก้ว เครือรัตน์ มีพี่น้อง 12 คน สมรสกับนางอุทัยวรรณ เครือรัตน์ มีบุตรชายคือ นายธเนศ เครือรัตน์ สมาชิกสภาผู้แทนราษฎร และนายณรงค์สิทธิ์ เครือรัตน์ อดีตสมาชิกวุฒิสภา ปัจจุบันนายไพโรจน์ เสียชีวิตแล้ว
นายไพโรจน์ ได้รับปริญญาศิลปศาสตรบัณฑิตกิตติมศักดิ์ จากสถาบันราชภัฏบ้านสมเด็จเจ้าพระยา ในปี พ.ศ. 2539
นายไพโรจน์ เครือรัตน์ เป็นนักธุรกิจในจังหวัดศรีสะเกษ ต่อมาได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคชาติไทย 4 สมัย ได้รับเลือกตั้งสมัยแรกในปี พ.ศ. 2522 ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอก สุจินดา คราประยูร ในช่วงก่อนเหตุการณ์พฤษภาทมิฬ พ.ศ. 2535 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาสังกัดพรรคไทยรักไทย แต่ไม่ได้รับเลือกตั้ง โดยแพ้ให้กับนายพิทยา บุญเฉลียว จากพรรคความหวังใหม่
Pepe Reina
คาเคา
ซ็อง ยู-รี
ซ็อง ยู-รี  เป็นนักร้อง นักแสดงหญิงชาวเกาหลีใต้ เกิดเมื่อวันที่ 3 มีนาคม พ.ศ. 2524 ณ ประเทศเยอรมนีตะวันตก มีชื่อเสียงโด่งดังจากละครซีรีส์เกาหลีเรื่อง "The Snow Queen (ลิขิตรักละลายใจ)" นอกจากนี้เธอยังเคยเป็นอดีตสมาชิกที่อายุน้อยที่สุดของวง Fin.K.L อีกด้วย
ซ็อง ยู-รี เริ่มต้นเข้าวงการบันเทิงครั้งแรกในปี 1997 ในช่วงที่เธอเรียนอยู่ชั้นมัธยมปลาย ยู-รี เข้ามาเป็นสมาชิกของวง Fin.K.L เป็นคนสุดท้ายของวงหลังจากที่ แอนนี่ หนึ่งในสมาชิกวงขอลาออกจากวงหลังจากที่รวมตัวกันได้เพียงแค่สองเดือนเท่านั้น ทำให้ ยู-รี กลายเป็นสมาชิกของวง Fin.K.L คนสุดท้ายอย่างเต็มตัวในเวลาต่อมา Fin.K.L ประกอบไปด้วยสาวสวยมากความสามารถ 4 คน ได้แก่ ซ็อง ยู-รี , ลี โฮริ , ออค จูฮุน และ ลี จิน จากนั้น เดือนเมษายน ปี 1998 อัลบั้มแรกของวง Fin.K.L. "Blue Rain" ก็ออกวางจำหน่ายทั่วเกาหลี จากความดังของวงน้องใหม่อย่างวง Fin.K.L. ช่วงที่วงครบรอบ 1 ปี แฟนเพลงของวง Fin.K.L. จึงจัดตั้งกลุ่มแฟนคลับของวง Fin.K.L. ขึ้นมาอย่างเป็นทางการในเดือนเมษายน ปี 1999 ก่อนที่เดือนต่อมาอัลบั้มที่ 2 ของวง Fin.K.L. "White" จะออกวางจำหน่ายทั่วเกาหลี หลังจากนั้นวง Fin.K.L. ก็มีคอนเสิร์ตใหญ่ทั้งในเกาหลีและที่ประเทศจีน พฤศจิกายนปีเดียวกัน วง Fin.K.L. ได้ออกอัลบั้มพิเศษ 2.5 Album เพื่อตอบรับกับกระแสความแรงของวง Fin.K.L. ที่นับวันจะโด่งดังยิ่งขึ้น หลังจากนั้นช่วงต้นปี 2000 สาวๆวง Fin.K.L. ก็เริ่มออกทัวร์คอนเสิร์ตตามประเทศต่างๆอีกครั้ง ก่อนที่เดือนตุลาคมจะกลับมาออกผลงานเพลงอัลบั้มที่ 3 ที่ใช้ชื่ออัลบั้มว่า "Now" หลังจากนั้นในปีต่อมาวง Fin.K.L. ก็ออกอัลบั้มพิเศษมาถึง 2 ชุดด้วยกัน ประกอบไปด้วย Fin.K.L History (รวมผลงานเพลงทั้ง 3 อัลบั้มที่ผ่านมา) และ Memories &amp; Melodies ปี 2002 อัลบั้มที่ 4 ของวง Fin.K.L. ก็ออกวางจำหน่ายทั่วเกาหลี ในช่วงเดือนมีนาคม ซึ่งก็เป็นอัลบั้มที่ฮิตติดลมบนจนส่งให้เพลง Forever ติดอันดับ 1 อยู่นานหลายสัปดาห์ นอกจากนั้นในปีนี้ ยู-รี ก็เริ่มต้นหันไปเอาดีทางด้านงานแสดงเป็นครั้งแรกโดยเริ่มจากบทของ ฮัน ยลเม ในละครเรื่อง Bad Girls ตามมาด้วยละครเกี่ยวกับชีวิตทหารใน My Platoon Leader โดยเธอได้รับบทเป็น ลี คังฮุน
ปี 2003 สมาชิกของวง Fin.K.L. ทั้ง 4 คน ตัดสินใจว่าพวกเธอจะลองแยกกันไปทำงานที่ตนเองอยากทำกันสักพัก หลังจากนั้นค่อยกลับมารวมตัวกันทำงานเพลงอีกครั้ง ซึ่ง ยู-รี เองก็เลือกที่จะหันมาเอาดีทางด้านงานแสดงโดยในปีนี้ ยู-รี ได้รับเล่นละครเรื่อง Thousand Year Love ให้กับทางสถานีโทรทัศน์ SBS โดยเธอได้รับบทเป็นเจ้าหญิง บู ยอจู ของประเทศเกาหลี หลังจากนั้น ยู-รี ก็มีงานละครทางอินเทอร์เน็ตเรื่อง Kim Sung-Joon Meets Lee Yoo-Jung ร่วมกับ กง ยู โดยในละครเรื่องนี้เป็นเรื่องราวเกี่ยวกับชายหนุ่มคนหนึ่งที่ไม่สามารถลืมคนรักเก่าในสมัยมัธยมได้ จนกระทั่งวันหนึ่งเขาได้พบกับเธออีกครั้งและรู้ว่าเธออาศัยอยู่ที่ห้องตรงกันข้ามกับเขา และเขาก็คิดว่าถึงเวลาแล้วที่เขาควรจะบอกความในใจของเขาที่เก็บเอาไว้มาเนิ่นนานให้เธอได้รับรู้ซะที นอกจากนั้นในปีนี้ ยู-รี ก็ยังมีงานมิวสิกวีดีโอเพลง Love Letter ให้กับ 2Shai อีกด้วย
ปี 2004 ยู-รี กลับมารับงานละครอีกครั้งในละครเรื่อง The Prince's First Love ทางสถานีโทรทัศน์ MBC ร่วมกับ ชา แทฮุน และ คิม นัมจิน โดยในละครเรื่องนี้ ยู-รี ได้รับบทเป็น คิม ยูบิน สาวสวยผู้มีจิตใจดี ที่เป็นศูนย์กลางความวุ่ยวายของชายหนุ่มลูกมหาเศรษฐีเจ้าของรีสอร์ตที่มีกิจการอยู่ทั่วโลก ซึ่งรับบทโดย ชา แทฮุน และ คิม นัมจิน
ปี 2006 ยู-รี กลับมาร่วมงานกับ กง ยู อีกครั้งในละครเรื่อง One Fine Day ทางสถานีโทรทัศน์ MBC โดย ยู-รี ได้รับบทเป็น ซอ ฮานึล และ ปาร์ค แฮวอน น้องสาวต่างสายเลือดที่เป็นครอบครัวเก่าของ ซอ กอน (รับบทโดย กง ยู) เนื่องจากพ่อของ กอน แต่งงานกับแม่ของ ฮานึล ตั้งแต่ทั้งคู่ยังเด็ก แต่ไม่นาน พ่อและแม่ของทั้งคู่ได้เสียชีวิตท่ามกลางเหตุการณ์ไฟใหม้ครั้งใหญ่ ทำให้คู่พี่น้องต้องพลัดพรากจากกันไปคนละทิศละทางถึง 15 ปี และในปีเดียวกัน ยู-รี ก็มีงานละครเรื่อง The Snow Queen ทางสถานีโทรทัศน์ KBS2 ร่วมกับ ฮย็อน บิน โดยเธอได้รับบทเป็น คิม โบรา ลูกสาวมหาเศรษฐีผู้น่าสงสาร เนื่องจากเธอเจ็บป่วยอย่างทรมานจากอาการกล้ามเนื้ออ่อนแรงมาตั้งแต่เด็ก แถมชีวิตยังขาดความอบอุ่น เนื่องจากแม่ทิ้งเธอและพ่อไปมีครอบครัวใหม่ ทำให้ โบรา จึงประชดชีวิตด้วยการเอาแต่ใจ ใช้เงินเป็นเบี้ย และทำตัวเป็นคุณหนูตัวแสบที่ทุกคนที่อยู่ใกล้ต้องเข็ดขยาด
AKB
ชเว จี-อู
ชเว จี-อู (; ; เกิด 11 มิถุนายน 1975 พาจู เกาหลีใต้) เป็นนักแสดงหญิงชาวเกาหลีใต้ มีชื่อเสียงจากละครชุดเรื่อง "Winter Love Song (เพลงรักในสายลมหนาว)", "Beautiful Days (เพียงแค่ใจเรารักกัน)" และ "Stairway to Heaven (ฝากรักไว้ที่ปลายฟ้า)"
ชเว จี-อู จบการศึกษาจากมหาวิทยาลัยฮันยาง สาขาภาพยนตร์ เธอมีส่วนสูงถึง 175 เซนติเมตร น้ำหนัก 50 กิโลกรัม นอกจากนี้เธอยังเคยคบหากับ อี จินวุค นักแสดงหนุ่มที่มีอายุน้อยกว่าเธอถึง 6 ปี โดยภายหลังได้ประกาศแยกทางกันไปในปี ค.ศ. 2011 ต่อมาเธอได้เข้าพิธีแต่งงานสายฟ้าแล่บเมื่อวันที่ 29 มีนาคม ค.ศ. 2018 กับหนุ่มนอกวงการที่คบหาดูใจกันมาประมาณ 1 ปี ซึ่งไม่เคยเปิดเผยหน้าตาและชื่อเสียงเรียงนาม มีข้อมูลแค่เพียงว่าทำงานอยู่ในแวดวงอุตสาหกรรมไอที
อเล็กซ์ ออกซ์เลด-แชมเบอร์เลน
บริทาเนียสเตเดียม
มาเดจสกีสเตเดียม
อะโซะบิ เสกซู
อะโซะบิ เสกซู  เป็นวงดรีมป็อปอเมริกันจากนครนิวยอร์ก เพลงของวงได้รับอิทธิพลจากแนวชูเกรซิงและในทำนองเดียวกับที่ใช้พื้นผิวและเสียงร้องแบบให้ผลกระทบหนัก ๆ และเสียงกีตาร์ สมาชิกหลักประกอบด้วยยูกิ ชิคุดะเทะ (ร้อง, คีย์บอร์ด) และเจมส์ ฮานนา (กีตาร์ ร้อง)
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 1 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสิงห์บุรี
ฟอมัลโฮต์
นอกรีต  หมายถึง ไม่ประพฤติตามจารีตประเพณี เป็นคำที่ใช้เรียกทรรศนะของผู้อื่นซึ่งขัดแย้งกับทรรศนะของตน ในโลกตะวันตกคริสตจักรโรมันคาทอลิกเริ่มใช้คำนี้เพื่อหมายถึงแนวความเชื่อใด ๆ ที่ขัดแย้งกับคำสอนต้องเชื่อที่คริสตจักรกำหนด ต่อมาคำนี้ถูกใช้ในความหมายที่กว้างขึ้น คือเป็นข้อกล่าวหาที่คนกลุ่มหนึ่งใช้เรียกคนอีกฝ่ายหนึ่งที่มีความเชื่อขัดกับผู้กล่าวหา มักใช้ในกรณีที่มีการละเมิดกฎศาสนาหรือแบบแผนประเพณี ในทางการเมืองนักการเมืองหัวรุนแรงก็อาจใช้คำนี้กล่าวหาฝ่ายตรงข้าม คำนี้ยังมีความหมายโดยนัยถึงพฤติกรรมหรือความเชื่อที่อาจบ่อนทำลายศีลธรรมที่สังคมยอมรับกันอยู่ การนอกรีตต่างจากการละทิ้งความเชื่อซึ่งเป็นการละทิ้งความเชื่อทางศาสนาหรือการเมืองเดิมของตน และต่างจากความผิดฐานเหยียดหยามศาสนา ซึ่งหมายถึงการแสดงออกว่าไม่เคารพพระเป็นเจ้าหรือศาสนา แต่การนอกรีตนั้นรวมถึงการเชื่อในศาสนาแต่ต่างจากรูปแบบที่คนส่วนใหญ่ยอมรับ
ในศาสนาพุทธเรียกความเชื่อนอกรีตว่า "ติตถายตนะ" หรือ "มิจฉาทิฐิ" (ทิฏฐิ)
ติตถายตนะ 3 ได้แก่
คาทอลิก.
ในโบทก์คาทอลิกการกระทำนอกรึตอย่างตั้งใจนั้นคือการที่คนคนใดคนหนึ่งตัดตนเองทางจิตวิญญาญออกจากโบสถ์ก่อนการที่ตนจะโดนตัดขาดออกจาศาสนา
ในหนังสือโคเด็กจัสติเนียสได้บอกไว้ว่า "ผู้ใดผู้ซึ่งมิได้อุทิตตนต่อโบสถ์คาทอลิกและความเชื่อของเราคือพวกนอกรีต"
โบสถ์คาทอลิกได้จัดการกับผู้ที่เป็นพวกนอกรึตอย่างรุนแรงตลอดมา แต่ในช่วงก่อนศตวรรษที่ 11 กลุ่มคนนอกรึตนั้นส่วนใหญ่จะเป็นแค่นักบวชเพียงคนเดียวหรือในกลุ่มเล็กๆเท่านั้น แต่ภายหลังจากศตวรรษที่ 11 ก็มีกลุ่มคนนอกรึตที่มีการจัดการดีและกล้าแข็งมากขึ้นขึ้นมาหลายกลุ่มในแถบยุโรปตะวันตกอย่างเช่นกลุ่มคาทาร์เป็นต้น
ในฝรั่งเศษกลุ่มคาทาร์นี้ได้เติบใหญ่และเพิ่มพูนกำลังขึ้นมาจนกลายเป็นการเคลื่อนไหวทางสังคมครั้งใหญ่และความเชื่อนอกรึตนี้ก็มีแต่จะแพร่กระจายไปสู่ส่วนอื่นของยุโรป สงครามครูเสดคาทาร์ ได้เริ่มขึ้นมาด้วยเหตุนี้โดยโบสถ์คาทอลิกเพื่อหยุดการเคลื่อนไหวของกลุ่มคาทาร์ในส่วนทางตอนใต้ของฝรั่งเศษ การมีอยู่ของกลุ่มนอกรึตตอนหลังได้กลายมาเป็นสาเหตุที่ทางโบสถ์ได้นำการใช้สำหรับการสอบสวนโดยหน่่วยสอบสวนของทางโบสถ์ และการก่อสงครามทางศาสนาที่เกี่ยวข้องกับการคริสตจักรปฏิรูปโปรเตสแตนท์
การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2553
การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2553 เป็นการเลือกตั้งสมาชิกสภาผู้แทนราษฎรสุราษฎร์ธานี แทนที่ นายชุมพล กาญจนะ ซึ่งถูกตัดสิทธิ์จากการเมืองเป็นระยะ 5 ปี
การเลือกตั้งซ่อมสมาชิกสภาผู้แทนราษฎรเขต 1 สุราษฎร์ธานี พ.ศ. 2553 เกิดขึ้นเนื่องจากนายชุมพล กาญจนะ ส.ส. เดิมในพื้นที่จากการเลือกตั้งเมื่อปี พ.ศ. 2550 ของพรรคพรรคประชาธิปัตย์ถูกตัดสิทธิ์จากการเมืองเป็นระยะ 5 ปี ส่งผลให้ตำแหน่ง ส.ส.ในเขตนี้ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันเสาร์ที่ 30 ตุลาคม พ.ศ. 2553
พรรคเพื่อไทยมีมติส่ง นาย วรวุฒิ วิชัยดิษฐ์ ลงสมัครเลือกตั้งซ่อมในครั้งนี้ ในส่วนของพรรคประชาธิปัตย์ ได้มีมติส่ง นายสุเทพ เทือกสุบรรณ รองนายกรัฐมนตรีในรัฐบาลของนายอภิสิทธิ์ เวชชาชีวะ
การเปิดรับสมัครมีขึ้นในวันที่ 4-8 ตุลาคม พ.ศ. 2553 ผู้สมัครทั้งหมดได้จับสลาก ผลปรากฏว่า นายวรวุฒิ ได้หมายเลข 1 และนายสุเทพได้หมายเลข 2
จังหวัดจอลลาใต้
จังหวัดชุงชองใต้
จังหวัดคยองกี
จังหวัดชุงชองเหนือ
จังหวัดจอลลาเหนือ
จังหวัดคยองซังเหนือ
จังหวัดคยองซังใต้
จังหวัดคังวอน (เกาหลีใต้)
สายหลักเซกิโฮกุ
รถไฟฮกไกโดสายหลักเซกิโฮกุ  เป็นเส้นทางรถไฟในจังหวัดฮกไกโด ระหว่างสถานีชิงอาซาฮิกาวะ เมืองอาซาฮิกาวะ ถึง สถานีอาบาชิริ เมืองอาบาชิริ ดำเนินงานโดย JR ฮกไกโด
แซ็งเตเตียน (แก้ความกำกวม)
แซ็งเตเตียน  เป็นภาษาฝรั่งเศสที่หมายถึง นักบุญสเทเฟน
แซ็งเตเตียน อาจหมายถึง:
พีระอินเตอร์เนชั่นแนลเซอร์กิต
วิทยาลัยครูธนบุรี
รายชื่อสนามกีฬาฟุตบอลเรียงตามความจุ
ฟาวล์ (กีฬา)
ฟาวล์  เป็นคำศัพท์ในวงการกีฬา ใช้อธิบายถึงการกระทำของผู้เล่นที่ผิดกติกาหรือไม่เหมาะสมซึ่งตัดสินโดยผู้ตัดสิน การทำฟาวล์อาจเกิดขึ้นโดยตั้งใจหรือไม่ตั้งใจ และส่งผลให้เกิดการลงโทษบางสิ่งบางอย่างแก่ผู้เล่น
กีฬาแต่ละชนิดก็มีประเภทของฟาวล์ที่แตกต่างกันไป ตัวอย่างเช่นในบาสเกตบอล ผู้เล่นที่ถูกต้องตัวคู่ต่อสู้โดยไม่ตั้งใจเรียกว่าฟาวล์บุคคล ผู้เล่นที่ฝ่าฝืนคำสั่งผู้ตัดสินและใช้วิธีการอันผิดวิสัยของนักกีฬาก็เรียกว่าฟาวล์เทคนิค และฟาวล์บุคคลที่ทำผิดโดยเจตนาหรือร้ายแรง อันส่งผลให้ผู้เล่นต้องออกจากสนามก็เรียกว่าฟาวล์รุนแรง เป็นต้น
ฟาล์ว
สันดุสิตเทพบุตร
พระยาวสวัตตีเทวราช
พระยาวสวัตตีมาราธิราช
ฮะนะซะกุอิโระฮะ
รายชื่อตอนในฮะนะซะกุอิโระฮะ
ธนิน มนูญศิลป์ (เกิด 3 เมษายน พ.ศ. 2533) ชื่อเล่น บอมบ์ เป็นนักแสดงและนายแบบชาวไทย สังกัดสถานีโทรทัศน์ไทยทีวีสีช่อง 3
ธนิน มนูญศิลป์ เกิดที่จังหวัดชลบุรี มีพี่น้อง 3 คน โดยบอมเป็นลูกคนที่ 2 มีพี่ชาย 1 คน และน้องชายอีก 1 คน บอมเป็นบุตรของนายแพทย์ธเนศ มนูญศิลป์ ศัลยแพทย์ผู้เชี่ยวชาญระบบทางเดินปัสสาวะ หัวหน้ากลุ่มงานศัลยกรรม โรงพยาบาลชลบุรี กับนางปฏิพัชร มนูญศิลป์
บอมจบการศึกษาระดับมัธยมศึกษาตอนต้นจากโรงเรียนอัสสัมชัญศรีราชา จบชั้นมัธยมศึกษาตอนปลายจากโรงเรียนสาธิต "พิบูลบำเพ็ญ" มหาวิทยาลัยบูรพา ก่อนเข้าศึกษาต่อในระดับอุดมศึกษา บอมได้เข้าร่วมโครงการภาษาอังกฤษช่วงซัมเมอร์ และเดินทางไปเรียนที่ประเทศอังกฤษ ปัจจุบันจบการศึกษาระดับปริญญาตรีจากคณะบริหารธุรกิจ มหาวิทยาลัยอัสสัมชัญ
บอมก้าวเข้าสู่วงการบันเทิงโดยการถ่ายโฆษณา ต่อมาได้รับบทเป็นนักแสดงรับเชิญในละครเรื่อง ลิขิตเสน่หาและละคร หนุ่มบ้านไร่กับหวานใจไฮโซ ก่อนจะก้าวมารับบทพระเอกเต็มตัวเป็นครั้งแรกในละครซีรีส์ชุด สุภาพบุรุษจุฑาเทพ ตอน "คุณชายรัชชานนท์"
บอมมีความสามารถพิเศษทั้งด้านดนตรีและกีฬา ดนตรีที่เล่นประจำ คือ เปียโน กีต้าร์ ส่วนกีฬาที่ถนัด คือ เทนนิส บาสเกตบอล นอกจากนี้บอมยังมีทักษะทางด้านภาษาอังกฤษที่ดีมากอีกด้วย
สถาบันศิลปะดุสเซลดอร์ฟ
อาร์โนลด์ เบิคลิน
กึนเทอร์ กราส
เอลเลนส์ ดริทเทอร์ เจซัง
ฟรานซ์ ชูเบิร์ต
ซิมโฟนีหมายเลข 8 (ชูเบิร์ต)
แซ็ง-เอเตียน
แซ็งเอเตียน (วงดนตรี)
แซ็งเอเตียน
ฟาบีโอ กวาลยีอาเรลลา
จีบริล ซีเซ
สโมสรอัตเลตีโกรีเบอร์ปลาเต
โรงละครเซาเปาโล
เจ้าทิพเนตร